b'\n_START_ARTICLE_\nNepri\xc4\x8dakovan konec poletja\n_START_SECTION_\nVsebina\n_START_PARAGRAPH_\nV knjigi spoznamo tri dvanajstletnike, ki so nelo\xc4\x8dljivi prijatelji, Yamashita, Kawabe in Kiyama. So tik pred zaklju\xc4\x8dkom ni\xc5\xbeje osnovne \xc5\xa1ole. Yamashitu je umrla babica in ob tem sta se Kawabe in Kiyama zavedla, da \xc5\xa1e nikoli nista videla mrtvega \xc4\x8dloveka. Prijatelji si za\xc4\x8dnejo ob tem zastavljati zapletena vpra\xc5\xa1anja o \xc5\xbeivljenju po smrti, smrti in umiranju, na katere pa nimajo odgovora. Ko zvejo, da v njihovi bli\xc5\xbeini \xc5\xbeivi starec, ki naj bi kmalu umrl, se odlo\xc4\x8dijo da ga bodo opazovali. Vsak dan po \xc5\xa1oli ga opazujejo izza ograje in ga zasledujejo kadar zapusti dom. Niso pa pri\xc4\x8dakovali, da se bodo s tem starcem zbli\xc5\xbeali in spoprijateljili. Ve\xc4\x8dino dnevov pre\xc5\xbeivijo s starcem, ki ponovno dobi voljo in veselje do \xc5\xbeivljenja. Fantom pripoveduje o svoji preteklosti, oni pa po\xc4\x8dasi za\xc4\x8dnejo odra\xc5\xa1\xc4\x8dati, spoznavati sebe, druge in minljivost \xc5\xbeivljenja.\n_START_SECTION_\nZbirka\n_START_PARAGRAPH_\nKnjiga je iz\xc5\xa1la  v Zbirki Z(o)renja pri zalo\xc5\xbebi Mi\xc5\xa1.\n_START_SECTION_\nOcene in nagrade\n_START_PARAGRAPH_\nAvtorica je za to delo prejela \xc5\xa1tevilne nagrade: priznanje japonskega zdru\xc5\xbeenja pisateljev mladinskih ali otro\xc5\xa1kih del (Nihon jidoubungakusha kyoukai shinjinshou), priznanje za najbolj\xc5\xa1i prvenec (Jidoubungei shinjinshou), nagrado Batchelder in nagrado Boston Globe-Horn Book Award.'